ג'ריל סאסר

ג'ריל ססאר (באנגלית: Jeryl Henry Braxton Sasser; נולד ב-13 בפברואר 1979 בדאלאס, טקסס) הוא כדורסלן עבר אמריקאי. הוא גם אחיו הצעיר של שחקן ה-NBA לשעבר, ג'ייסון ססאר.

ג'ריל ססאר שיחק בקבוצת הכדורסל של האוניברסיטה המתודיסטית הדרומית, הוא נרשם לדראפט ה-NBA של 2001 בסיום לימודיו, ונבחר במקום ה-22 על ידי האורלנדו מג'יק. הוא הוחתם לשנתיים לפי חוקת הדראפט שמחייבת שחקן שנבחר בסיבוב הראשון לקבל חוזה לשנתיים, ושוחרר בתום חוזהו מהקבוצה.

הוא חתם בפו אורטז בעונת 2003-2004 והוביל אותה לאליפות צרפת, בעונה שלאחר מכן חתם ביאקימה סאן קינגס מה-CBA ושנה לאחר מכן חתם בבני השרון על חוזה לעונת 2005/06 אך נופה מהקבוצה לאחר שאחרי מספר חודשים בלבד נפצע באימון בעצם השוקית והושבת להמשך העונה.

החל משנת 2007 עד שנת 2009 שיחק ססאר בליגה הכוויתית בקבוצת אל-ערבי המקומית, איתה זכה באליפות המדינה הזו לשנת 2008.

קישורים חיצוניים

אמריקאים שנולדו ב-1979
כדורסלנים אפרו-אמריקאים
כדורסלנים אמריקאים
כדורסלני אורלנדו מג'יק
כדורסלני פו אורטז
כדורסלני יאקימה סאן קינגס
כדורסלני בני השרון
בחירות דראפט של אורלנדו מג'יק
טקסס: כדורסלנים
כדורסלני אוניברסיטת סאות'רן מתודיסט